**LĪGUMS Nr.2020/9.4/2**

*(objekts:* **Brīvības iela 46a, Balvi***)*

Ozolniekos, 2020. gada 18.martā

**SIA “Latvijas Lauku konsultāciju un izglītības centrs”** (turpmāk - “Pasūtītājs”), reģistrācijas Nr. 40003347699, juridiskā adrese: Rīgas iela 34, Ozolnieki, Ozolnieku pagasts, Ozolnieku novads, LV-3018, tās valdes locekļu Kaspara Žūriņa un Edgara Lindes personā, no vienas puses, un

**SIA “ArhiProf” (**turpmāk – Uzņēmējs) reģistrācijas Nr. 40103927660, juridiskā adrese: Stabu iela 77-1, Rīga, LV-1009, kuru saskaņā ar statūtiem pārstāv valdes loceklis Ritvars Pužulis, no otras puses, (Pasūtītājs un Uzņēmējs kopā turpmāk tekstā – Puses), noslēdz doto līgumu, turpmāk – Līgums, par zemāk minēto:

1. **LĪGUMA PRIEKŠMETS**
   1. Pasūtītājs pasūta, un Uzņēmējs apņemas veikt ēkas Brīvības ielā 46A, Balvi vienkāršotu fasādes atjaunošanu saskaņā ar iepirkumu Nr. LLKC 2019/7 un saskaņā ar tāmi (1.Pielikums), kas ir Līguma neatņemama sastāvdaļa, turpmāk tekstā - Remontdarbi.
2. **REMONTDARBU IZPILDES TERMIŅŠ**

2.1. Remontdarbi jāpabeidz 3 mēnešu laikā no to uzsākšanas brīža, bet ne vēlāk kā līdz 2020. gada 30.septembrim.

2.2. Remontdarbu pabeigšanas diena ir gala pieņemšanas-nodošanas akta parakstīšanas datums no Pasūtītāja puses.

1. **PUŠU PIENĀKUMI UN TIESĪBAS**
   1. Uzņēmēja pienākumi un tiesības:
      1. Izpildīt visu Līgumā un 1.Pielikumā noteikto Remontdarbu apjomu ar saviem darba rīkiem, ierīcēm un darbaspēku uz sava riska pamata, organizēt un veikt darbus u.c. uzdevumus, kas nepieciešami Remontdarbu izpildei atbilstoši Līguma nosacījumiem un nodod Remontdarbus Pasūtītājam Līguma 2.1. punktā norādītajā termiņā;
      2. Ievērot Latvijas Republikā spēkā esošās būvniecības normas un saistošos noteikumus;
      3. Veikt civiltiesiskās atbildības apdrošināšanu konkrētajā objektā uz visu Līguma darbības laiku saskaņā ar Būvniecības likuma 20.pantu, un pirms Remontdarbu uzsākšanas iesniegt Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus;
      4. Uzņēmējs ir atbildīgs par darba aizsardzības un ugunsdrošības pasākumu veikšanu un nodrošina objektā darba aizsardzības koordinatora pienākumu izpildi. Uzņēmējs ir pilnībā atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā;
      5. Pēc Remontdarbu pabeigšanas Uzņēmējs apņemas iesniegt Pasūtītājam visu tehnisko dokumentāciju;
      6. Saskaņot nepieciešamos Remontdarbus ar atbildīgām institūcijām un saņemt attiecīgas darbu veikšanas atļaujas, kā arī segt ar šo atļauju saņemšanu saistītos izdevumus.
   2. Pasūtītāja pienākumi un tiesības:

3.2.1. Pasūtītājam ir tiesības dot norādījumus Izpildītājam sakarā ar pasūtījuma izpildi tādā veidā, lai tiktu ievēroti Līguma un Tāmes nosacījumi, Latvijas Republikas būvnormatīvi un citi Latvijas Republikas normatīvie akti.

3.2.2. Pasūtītājam ir tiesības veikt Izpildītāja darbības kontroli jebkurā darba laikā, kā arī ierasties objektā, lai iepazītos ar remontdarbu virzību.

3.2.3. Pieņemt no Uzņēmēja izpildītos Remontdarbus un samaksāt par izpildītajiem Remontdarbiem līguma 4. sadaļā noteiktajā apmērā un kārtībā.

1. **NORĒĶINI**
   1. Remontdarbu kopējā līgumcena ir **112 929.46EUR** (Viens simts divpadsmit tūkstoši deviņi simti divdesmit deviņi eiro un 46 centi), , turpmāk – Līguma cena. Līguma cena ietver visas izmaksas, kas saistītas ar Remontdarbu veikšanu pilnā apjomā, t.sk. materiālu un izstrādājumu izmaksas, darbu izmaksas, pieskaitāmie izdevumi, mehānismu un transporta izmaksas, darbu organizācijas izmaksas, nodokļi, apdrošināšanas izmaksas saskaņā ar tāmi (1. Pielikums).
   2. Pasūtītājs norēķinās ar Uzņēmēju sekojošā kārtībā:

4.2.1. Par 50% apmērā izpildītiem darbiem 56 464.73 EUR (piecdesmit seši tūkstoši četri simti sešdesmit četri eiro un 73 centi) apmērā, 10 (desmit) bankas darba dienu laikā no darbu izpildes akta (forma 2), pieņemšanas – nodošanas akta parakstīšanas un Uzņēmēja rēķina iesniegšanas Pasūtītājam.

4.2.2. Gala aprēķinu atlikušos 50% 56 464.73 EUR (piecdesmit seši tūkstoši četri simti sešdesmit četri eiro un 73 centi), , Pasūtītājs samaksā Izpildītājam , 10 (desmit) bankas darba dienu laikā pēc visu Darbu pilnīgas pabeigšanas, gala nodošanas-pieņemšanas akta parakstīšanas, garantijas polises iesniegšanas  un Uzņēmēja rēķina saņemšanas.

4.2.3. Par apmaksas veikšanu tiek uzskatīta diena, kad nauda ir izsūtīta no Pasūtītāja bankas;

* 1. Ja līguma izpildes laikā rodas nepieciešamība veikt papildus remontdarbus, kuri sākotnēji netika iekļauti Tāmē, bet, kuri neparedzamu ārkārtas apstākļu dēļ kļuvuši nepieciešami šī Līguma izpildei un kurus tehniski nevar nodalīt no šajā Līgumā paredzētajiem Remontdarbiem, Uzņēmējam nav tiesību atteikties no minēto remontdarbu veikšanas un par to izpildi ir noslēdzama papildus vienošanās. Pirms minētās vienošanās noslēgšanas un papildus remontdarbu uzsākšanas ir jāsastāda akts, kā arī jāsaskaņo ar Pasūtītāju papildus remontdarbu tāme. Uzņēmēja piedāvātās cenas ir nemainīgas visā līguma izpildes laikā un tās tiks attiecinātas arī uz iespējamiem neparedzētiem darbiem.

1. **GARANTIJAS**
   1. Uzņēmējs garantē visu darbu izpildi Līgumā noteiktajos termiņos un apjomā atbilstoši Latvijā spēkā esošo normatīvu prasībām.
   2. Garantijas laiks izpildītajiem Remontdarbiem, materiāliem un izstrādājumiem - 36 mēneši no Remontdarbu gala pieņemšanas-nodošanas akta abpusējas parakstīšanas dienas.
   3. Uzņēmējs apdrošina Darbu izpildes garantiju, iesniedzot Pasūtītājam garantijas apdrošināšanas polisi 10 (desmit) bankas dienu laikā no šī Līguma parakstīšanas dienas. Apdrošinājuma summa ir ne mazāk kā 10 % no Līguma 4.1. punktā noteiktās Līguma cenas.
   4. Punktā 5.2. minēto garantiju ietvaros Uzņēmējs novērš ekspluatācijas laikā konstatētos Remontdarbu defektus 10 (desmit) darba dienu laikā no brīža, kad Uzņēmējs ir saņēmis rakstisku pretenziju par radušos defektu. Laikā, kamēr defekts netiek izlabots, garantijas laiks tiek pagarināts uz defektu izlabošanas laika periodu.
   5. Ja ekspluatācijas laikā konstatēto Remontdarbu defektu novēršanai 5.2.punktā minēto garantiju ietvaros tehniski nepieciešams ilgāks laiks par 10 (desmit) darba dienām, tad Uzņēmējs 3 (trīs) darba dienu laikā no brīža, kad Uzņēmējs ir saņēmis rakstisku pretenziju par konstatēto defektu, sastāda rakstisku apliecinājumu, kurā norāda pretenzijā minēto defektu novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Uzņēmēja norādītajam defektu novēršanas termiņam, tad Uzņēmējam defekts jānovērš 5.3.punktā norādītajā termiņā.
   6. Puses vienojas, ka rakstiskā pretenzijā minēto defektu novēršanu un darbu izpildi pienācīgā kvalitātē apliecinās tikai Pušu parakstīts darbu pieņemšanas – nodošanas akts. Līdz šāda akta parakstīšanai uzskatāms, ka defekts nav izlabots un Remontdarbu garantijas laiks tiek pagarināts līdz defektu izlabošanas brīdim.
2. **LĪGUMSODS**
   1. Pasūtītājs maksā Uzņēmējam kavējuma procentus, ja tiek novilcināti maksājumi par Remontdarbiem saskaņā ar Līguma 4.sadaļu, 0,2% apmērā no kavētā maksājuma summas par katru nokavēto dienu.
   2. Uzņēmējs maksā Pasūtītājam kavējuma procentus, ja tiek novilcināts Līguma 2.1. punktā noteiktais Remontdarbu pabeigšanas termiņš, 0,2% apmērā no Līguma 4.1.punktā minētās līguma cenas par katru nokavēto dienu.
   3. Kavējuma naudas samaksa neatbrīvo Puses no Līguma turpmākas pildīšanas.
   4. Ja saskaņā ar Līguma 7.5.punktu pirms termiņa tiek izbeigts Līgums, Uzņēmējs maksā Pasūtītājam līgumsodu 10% apmērā no Līguma cenas.
3. **LĪGUMA TERMIŅŠ UN IZBEIGŠANAS KĀRTĪBA**
   1. Līgums stājas spēkā no tā abpusējas parakstīšanas dienas un ir spēkā līdz visu saistību izpildei.
   2. Puses ir tiesīgas izdarīt grozījumus Līguma noteikumos‚ savstarpēji par to vienojoties.
   3. Grozījumi ir izdarāmi rakstveidā un stājas spēkā pēc abu Pušu parakstīšanas.
   4. Uzņēmējam ir tiesības vienpusēji atkāpties no Līguma, ja Pasūtītājs līguma 4.sadaļā norādītajā termiņā neveic maksājumus par Remontdarbiem, ar noteikumu, ka maksājuma kavējums pārsniedz 30 dienas.
   5. Pasūtītājam ir tiesības vienpusēji atkāpties no Līguma, par to nosūtot rakstisku paziņojumu Uzņēmējam, piemērojot līguma 6.4.punkta noteikumus, ja:
      1. Uzņēmējs neveic Remontdarbus saskaņā ar Līguma noteikumiem vai spēkā esošo normatīvo aktu prasībām;
      2. Uzņēmējs neuzsāk Remontdarbus 2020.gada 2.ceturkšņa laikā;
      3. Uzņēmējs kavē Līguma 2.1.punktā noteikto Remontdarbu izpildes termiņu vairāk par 30 dienām.
   6. Līguma pirmstermiņa izbeigšana ir iespējama pēc Pušu rakstiskas vienošanās.
4. **PUŠU SAŅEMTĀS INFORMĀCIJAS KONFIDENCIALITĀTE** 
   1. Puses garantē, ka bez otras Puses rakstveida piekrišanas neizpaudīs trešajām personām ar Līguma izpildi un ar Pušu pārrunām saistīto informāciju, ar šī Līguma izpildi saistīto dokumentu saturu, kā arī citu informāciju, kas kļuvusi Pusēm zināma sakarā ar šī Līguma izpildi, vai kuru Puses vienojušās uzskatīt par konfidenciālu, ja vien tas nav nepieciešams Līguma izpildei vai šāds pienākums neizriet no normatīvo aktu prasībām.
   2. Konfidenciālās informācijas lietošanas kārtību un noteikumus izlemj, Pusēm abpusēji vienojoties.
   3. Konfidencialitātes noteikumi ir spēkā gan Līguma izpildes laikā, gan arī pēc tam.
5. **CITI noteikumi**
   1. Uzņēmējs iesniedz visu būvniecības risku (CAR) polisi Līguma 4.1. punktā norādītajā Līguma cenas apmērā.
   2. Līgums ietver Pušu pilnīgu vienošanos. Puses ir iepazinušās ar tā saturu, piekrīt tam un apliecina to ar saviem parakstiem. Līgums ir saistošs Pušu tiesību un saistību pārņēmējiem.
   3. Puses vienojās, ka ne pie kādiem nosacījumiem, prasījumi, kas izriet no savstarpēji noslēgtajiem Līgumiem (tai skaitā šis līgums) un/vai jebkāda veida Vienošanās netiks cedēti trešajām personām, tie nav un nākotnē nevar būt par cesijas priekšmetu.
   4. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu vai spēkā neesamību tiks izskatīts Latvijas Republikas normatīvajos aktos noteiktajā kārtībā.
   5. Līgums sastādīts uz 3 (trīs) lapām ar pielikumu uz 12 (divpadsmit) lapām 2 (divos) eksemplāros latviešu valodā, kuriem ir vienāds juridiskais spēks, no kuriem 1 (viens) eksemplārs – Uzņēmējam, 1 (viens) eksemplārs - Pasūtītajam.
   6. Līgumam pievienoti sekojoši pielikumi:

* 1. pielikums –Tāme uz 12 lapām.

1. **PUšu REKVIZĪTI**

|  |  |
| --- | --- |
| **Pasūtītājs** | **Uzņēmējs** |
| SIA “Latvijas Lauku konsultāciju un izglītības centrs” Reģ. Nr. 40003347699  PVN reģ.Nr. LV40003347699  Rīgas iela 34, Ozolniekos,  Ozolnieku pagasts, Ozolnieku novads,  LV-3018  Banka : AS “Swedbank”  Konts: LV37HABA0551020368284  \_\_\_\_\_\_\_\_\_\_\_\_\_\_\_\_\_\_\_\_\_ K.Žūriņš  \_\_\_\_\_\_\_\_\_\_\_\_\_\_\_\_\_\_\_\_\_E.Linde  z.v. | SIA “ArhiProf”  Reģ. Nr. 40103927660  PVN reģ.Nr. 40103927660  Stabu iela 77-1, Rīga, LV-1009  Banka: AS Citadele  Konts: LV26PARX0020078040001  \_\_\_\_\_\_\_\_\_\_\_\_\_\_\_\_\_\_\_\_\_R.Pužulis  z.v. |